钦定古今图书集成/明伦汇编/氏族典/第433卷 > 《廖用贤尚友录》 > 鲍宏
## 钦定古今图书集成/明伦汇编/氏族典/第433卷 > 《廖用贤尚友录》 > 鲍宏

按《隋书鲍宏传》：“宏字润身，东海郯人也。父机，事梁，官
至治书侍御史。宏七岁而孤，为兄泉之所爱育。年十
二，能属文，湘东王绎引为中记室。江陵既平，归于周，
明帝甚礼之，引为麟趾殿学士，累迁遂伯下大夫。高
祖作相，奉使山南，会王谦举兵于蜀，路次潼州，为谦
将达奚惎所执，逼送成都，竟不屈节。谦败之后，驰传”
入京，高祖嘉之。及受禅，除利州刺史，转邛州刺史。后
授均州刺史，以目疾免，卒于家。